- Hindi News
- National
- पत्थर तराशने का काम देखने पिंडवाड़ा पहुंचे स्वामी नारायण संस्था के प्रमुख महंत
पत्थर तराशने का काम देखने पिंडवाड़ा पहुंचे स्वामी नारायण संस्था के प्रमुख महंत
स्वामीनारायण संस्था के प्रमुख महंत स्वामी शनिवार रात को पिंडवाड़ा पहुंचे। वे यहां रीको एरिया में तराशे जा रहे न्यूजर्सी में बन रहे संस्था के मंदिर के कामकाज को देखने आए हैं। उनके आने पर दूर दूर से श्रद्धालु भी यहां पहुंचे और दर्शन किए। न्यूजर्सी में बनने वाला यह मंदिर विश्व का सबसे बड़ा मंदिर होगा। यह पत्थर यहां डिवायन स्टोन फैक्ट्री में तराशे जा रहे हैं। इस इकाई में संस्था के अन्य मंदिरों के पत्थर भी तराशे गए। प्रमुख महंत तीन दिन तक यहां रुकेंगे और यह काम देखेंगे। वे शनिवार को दिल्ली से उदयपुर पहुंचे और फिर वहां से कार से पिंडवाड़ा आए। उनके आने से पूर्व ही यहां बड़ी संख्या में श्रद्धालुओं का आना शुरु हो गया था। यह पहला अवसर है जब संस्था के प्रमुख बनने के बाद वे यहां पधारे हैं। जिसको लेकर श्रद्धालुओं में अपार हर्ष और उत्साह छाया हुआ है।
सत्संग पर दिया जोर
प्रमुखमहंत स्वामी औद्योगिक इकाई में कार्यरत श्रमिकों से भी मिले। इस अवसर पर उन्होंने कहा कि हमें जीवन में सत्संग पर ही जोर देना चाहिए। उन्होंने कहा कि हमारी संगत अच्छी होगी तो जीवन भी अच्छा होगा। उन्होंने कहा कि मनुष्य स्वयं को पहचाने। यह विचार करे कि उसका जन्म किसलिए हुआ है। उन्होंने संस्था के बारे में बताया। साथ ही श्रमिकों से हमेशा अपने कौशल को निखारने श्रद्धालुओं को प्रभु का स्मरण करने, सदाचारी जीवन जीने की प्रेरणा दी। इससे पूर्व सवेरे उन्होंने इकाई में बने हॉल में आरती में भाग लिया।
न्यूजर्सीमें बन रहा मंदिर
स्वामीनारायण संस्था की ओर से यूनाइटेड स्टेट के न्यूजर्सी में मंदिर बनाया जा रहा है। जो विश्व का सबसे बड़ा मंदिर है। 122 एकड़ में बन रहे उस मंदिर के पत्थर पिंडवाड़ा में तराशे जा रहे हैं। इससे पूर्व भी संस्था के दिल्ली, गांधीनगर और जोधपुर समेत अन्य मंदिरों के पत्थर यहीं पर तराशे गए।
सिरोही. स्वामी नारायण संस्था के प्रमुख महंत ने जीवन में सत्संग का महत्व बताया। इस दौरान बड़ी संख्या में श्रद्धालु मौजूद थे।
tgl_Latn sot_Latn bho_Deva bho_Deva hin_Deva hin_Deva hin_Deva awa_Deva hin_Deva hin_Deva